PM मोदी-सोनिया गांधी सहित विभिन्न नेताओं ने दी महात्मा गांधी को श्रद्धांजलि
Updated Wed, 02nd Oct 2019 10:30 AM IST
राष्ट्रपति राम नाथ कोविंद, उप राष्ट्रपति एम. वेंकैया नायडू ,प्रधानमंत्री नरेंद मोदी, पूर्व प्रधानमंत्री मनमोहन सिंह और कांग्रेस अध्यक्ष सोनिया गांधी सहित विभिन्न नेताओं ने राष्ट्रपिता महात्मा गांधी और पूर्व प्रधानमंत्री लाल बहादुर शास्त्री को उनकी जयंती के मौके पर बुधवार को याद किया।
श्री कोविंद ने कहा, ‘‘गांधी जयंती के दिन बापू को श्रद्धांजलि। राष्ट्रपिता महात्मा गांधी की 150वीं जयंती का दिन हम सबके लिए सत्य, अहिंसा, सौहार्द, नैतिकता और सादगी के आदर्शों के प्रति स्वयं को समर्पित करने का है। उनकी शिक्षाएं पूरी मानवता के लिए आज भी प्रासंगिक है। वह सदैव हमारे पथ-प्रदर्शक रहेंगे।’’
श्री वेंकैया ने कहा, ‘‘मैं राष्ट्रपिता महात्मा गांधी की 150 वीं जयंती के अवसर पर देशवासियों को हार्दिक बधाई और शुभकामनाएं देता हूं। गांधीजी की स्वतंत्रता, गरिमा और समानता के सिद्धांत समय सीमा तक सीमित नहीं हैं। उनके पास सार्वभौमिक व्यवहारिकता और कालातीत मूल्य थे। सत्य-अहिंसा के सिद्धांतों और राष्ट्र की स्वतंत्रता के प्रति उनकी अटूट प्रतिबद्धता, शौर्य और अन्याय की मुखालफत करने की साहस ने उन्हें दुनिया का सर्वकालिक सर्वश्रेष्ठ नेता बना दिया।’’
उन्होंने कहा, ‘‘भारत लगातार महात्मा गांधी के दृष्टिकोण से प्रेरणा लेता है। सबसे सफल कार्यक्रमों में से एक स्वच्छ भारत कार्यक्रम या ‘क्लीन इंडिया प्रोग्राम’ गांधीजी के सपनों को साकार करने की पहल है। भारत खुले में शौच मुक्त समाज के लक्ष्य को प्राप्त करते ही बड़ मील का पत्थर को पार कर लेगा।
गांधी जी ने एक आत्मनिर्भर भारत, गरीबी, भेदभाव और सामाजिक बुराइयों से मुक्त एक ऐसे देश की कल्पना की, जिले दुनिया में गौरव और सम्मान मिले।’’ उन्होंने कहा ‘‘इस गांधी जयंती पर हम देश सामंजस्य, स्वच्छता औक समृद्ध के लिए उनके दृष्टिकोण को साकार मिलकर काम करने का संकल्प लें।’’
श्री मोदी ने राष्ट्रपति महात्मा गांधी को श्रद्धांजलि अर्पित करते हुए कहा, ‘‘राष्ट्रपिता महात्मा गांधी को उनकी 150वीं जन्म-जयंती पर शत-शत नमन। हम महात्मा गांधी के प्रति मानवता के लिए उनके सार्वकालिक योगदान के लिए आभार व्यक्त करते हैं। इस मौके पर हम उनके सपनों को साकार करने और धरती को बेहतर बनाने के लिए कड़ी मेहनत करते रहने की प्रतिज्ञा करते हैं।’’ उन्होंने पूर्व प्रधानमंत्री शास्त्री को उनकी जयंती की मौके पर याद करते हुए कहा, ‘‘ ‘जय जवान जय किसान’ के उद्घोष से देश में नव-ऊर्जा का संचार करने वाले पूर्व प्रधानमंत्री लाल बहादुर शास्त्री जी को उनकी जयंती पर शत-शत नमन।
Lal Bahadur ShastriMahatma GandhiNarendra ModiRam Nath KovindSonia Gandhitop newsनरेंद मोदीमहात्मा गांधीराम नाथ कोविंदलाल बहादुर शास्त्रीसोनिया गांधी